שגיאות פרמטריות בתבנית:אישיות רבנית   
פרמטרים [ תאריך לידה לועזי ] לא מופיעים בהגדרת התבנית 

הרב **אברהם זוטרא** מינסטר (נולד 1784 ה'תקמ"ד- נפטר 1869 ה'תר"ל) מחבר ספר מלחמות השם, ד' חלקים, ועוד ספרים חשובים רבים. למד בישיבות פיורדא ופראג. מרבני גרמניה. רבה של מינסטר. נלחם נמרצות ברפורמים לא לשנות ממנהגי הקדמונים ולשמור בגולה על היהדות כמות שהיא. פעל רבות להטבת מצבם המדיני והכלכלי של יהודי גרמניה, בין היתר על ידי הגשת בקשות והצעות אל הרייכסטאג, העוסקות בענייני כלל ישראל.
ידידו המובהק של רבי יעקב עטלינגר. פרסם גם מתורתו בכתב העת "שומר ציון הנאמן".

מנהגי הגוים והאומות לגבי בעלי החיים
-----------------------------------

בספרו **מלחמות השם** מביא מנהגים מעניינים שהיו קיימים בין האומות בזמנו באפריקה ובהודו לגבי שחיטת בעלי חיים ואנשים שהיו נוהגים באפריקה וכותב; **ובאמת לפי התחייבות השכל הטבעי אסור להמית כל בריה אפילו יתוש קטנה** וכן נוהגים כמה אומות בהודו כי אינם אוכלים בשר, ועוד כי בונים בתים לבהמות וחיות חולים וזקנים ומביאים אותם לשם, וכומריהם נקראים **Braminen** (תרגום לעברית; **ברמינן**) מרפאים אותם, כי יאמרו רחמי אדם תהיו על כל הברואים כשם הטוב אשר רחמיו על כל מעשיו, ואומרים הכי אפשר לקחת צאן עיזים וכבשים אשר רובצים על פני השדה לא ירעו ולא ישחיתו, וירקדו עם עויליהם מהר לגבעה, ומגבעה לעמק ואינם משחיתים ואינם מזיקים לשום בריה והטבע נתנה להם רוח ונפש, ואיך יהיה אדם אכזר לחנוק או לנחור ולשחוט שה הטוב הזה? מה עשה לו החי הזה מי נתן לאדם רשות להמית אותו? וכו' כן אומרים חכמי הודו וכו', עד כאן לשונו. ומביא את השיטות והדעות כולם ומניח ביניהם פשרה על פי תורת משה אמת, ומסביר שבזה יובן מדוע כתוב בגמרא ל**עם הארץ אסור לשחוט ולאכול בשר**, כי כיון שאינו הולך לפי חוקים וציוויים של תורה וחי בלי כללים נמצא שהוא ממש דומה לבהמה וחיה שאינה הולכת לפי חוקים וציוויים ומדוע ישחט את חבירתו הבהמה וחיה?.

תורה עם דרך ארץ
---------------

דגל בשיטת תלמוד תורה עם דרך ארץ ובספרו כותב; "הבנים אשר חנן לי אלקים, לימדתי אותם עד היותם כבן עשר שנים תנ"ך ודקדוק לשון עברי וגם מעט גמרא, ואחרי זה התחילו ללמוד לשונות העמים, ות"ל (=ותודה לא-ל) הצליחו ועשו פרי, וגם איזה בע"ב (=בעלי בתים) יראים אשר שמעו בקולי עשו כמוני וגם הם הצליחו, כי בניהם אחזו בטוב, וגם משאר ידיעות לא הניחו ידיהם".

נגד ריבוי כתיבת ספרים
---------------------

הרב אברהם זוטרא ממינסטר, למשל, תקף את כותבי הספרים בריבוי וזו לשונו; "אותם אנשים המתחדשים ומתחסדים, מחתכים ומסרסים תורתנו הקדושה, בעשותם ספרים הרבה אין קץ".

ציור דיוקנו
-----------

ציור ודמות דיוקנו של רבי אברהם זוטרא התפרסם והוא בספריה הלאומית באוסף אברהם שבדרון בציור נראה איך שיושב והוגה בתורה ובצד שמאלו על הקיר תמונה של שני לוחות הברית, תמונה זו מיוחסת גם לחכם רבי **אברהם ריס (רב)** (נולד ה'תקכ"ד, 1764 בערך - נפטר י' בניסן ה'תקצ"ד, 19 באפריל 1834) שהיה רב אלזסי-שווייצרי רבה הראשי של אנדינגן.

לקריאה נוספת
------------

* **הרב אברהם זוטרא ממינסטר**: מאת הסופר שלמה איידלברג, (1784-1869) - חייו ופועלו.
* **לאות זיכרון**: מחקרים בשירה העברית ובמורשת ישראל: ספר זיכרון לאהרן מירסקי, אונברסיטת בר-אילן תשס"ז, שער ששי.

הערות שוליים
------------

1. ↑  כן כותב בהקדמת ספרו מלחמת השם חלק א
2. ↑  חלק א הודפס בהנובר תקצ"ו, חלק ב' הודפס בפרנקפורט תרכ"ב, חלק ג' בהנובר תרכ"ג, חלק ד' בהנובר תרכ"ה
3. ↑  מקור: משה צינוביץ, כתב עת "המסלה"
4. ↑  בעל ערוך לנר הדוגל וממייסדי שיטת **תלמוד תורה עם דרך ארץ** מקובל אלוקי ובקיא בכל תורת רבי שמעון בר יוחאי וכתבי הזוהר בעל פה וראש חסידי אשכנז יהדות אשכנז גרמניה
5. ↑  חלק ב עמוד 43
6. ↑  מלחמות ה', חלק ד' עמ' 22
7. ↑  ספר מלחמות ה', 834: 41